
Čitala sam da korištenje čepića protiv bolova ne kvari ***[post](https://pitajucene.com/search/post/questions/ "Pretraži pitanja o postu")***?


* 
* 
* 
* 
* 
* 
* 

 
Da li liječenje čepićima kroz rektum kvari post?

Većina islamskih učenjaka smatra da kvari ***[post](https://pitajucene.com/search/post/questions/ "Pretraži pitanja o postu")*** ako se bilo šta stavi u anali otvor, dok ibn Hazm, Ibn Tejmije i šejh ***[ibn Usejmin](https://pitajucene.com/search/Usejmin/answers/ "Pretraži odgovore u kojima se spominje šejh Ibn Usejmin")*** smatraju da to ne kvari post, zbog toga što nema dokaza da kvari, a osnova je da određena stvar ostaje dozvoljena dok ne dođe dokaz za suprotno. Ovo je jače mišljenje, a Allah zna najbolje, jer post je dio vjere islama kojeg učeni i obični muslimani trebaju da znaju, pa ako je ovo zabranjeno i kvari post onda bi bila obaveza Poslanika, sallallahu alejhi ve sellem, da pojasni ljudima, a da je pojašnjavao, to bi se prenosilo, ali nema nikakve predaje, pa čak ni slabe, da je o ovome ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, išta rekao.


Tako da, surma, klistir (postupak u kojem se tečnosti ili gas ubrizgava u rektum), stavljanje kreme ili lijeka u analni otvor, pa čak ako i zahtjeva umetanje prsta da bi se primjenilo, primjenom lijekovitog sredstva na mokraćnu cijev (zbog kratkoće mokraćne cijevi kod žena, ženske jedinke su podložnije urinarnim infekcijama nego muške), povreda glave koja dopire do mozga i duboke ubodne rane na tijelu ne kvare post po mišljenju uleme koju smo naveli. Svakako da je bolje da se te stvari koriste nakon iftara kako bi se izbjeglo razilaženje među ulemom, ali ako će odgoda uzrokovati poteškoće i štetu, nadam se da u tome neće biti smetnje ako se koriste za vrijeme posta i da neće pokvariti post, a Allah zna najbolje!


 


***[Abdullah Mujić](https://pitajucene.com/search/Abdullah+Muji%C4%87/answers/ "Pretraži odgovore od prof. Abdullah Mujić")*** prof. Preuzeto sa stranice <http://www.n-um.com>


